**Výzva na predkladanie cenových ponúk**

(prieskum trhu realizovaný prostredníctvom Výzvy na predkladanie cenových ponúk elektronickou formou)

# Obstarávateľ:

Názov: Dopravný podnik mesta Žiliny s.r.o., Kvačalova 2, 011 40 Žilina

IČO: 36 007 099

Kontaktná osoba: Mgr. Viera Blanárová, viera.blanarova@dpmz.sk, 041/5660168)

# Názov predmetu obstarávania: Nové stolové počítače pre administratívne účely (tovar)

# Spoločný slovník obstarávania (CPV): 30213300-8 – stolové počítače

# Zverejnenie výzvy: webové sídlo obstarávateľa

# Obstarávateľ neposkytuje zálohové platby na realizáciu predmetu zákazky.

Financovanie predmetu zákazky: z vlastných finančných prostriedkov obstarávateľa.

Toto obstarávanie nie je nadlimitnou zákazkou v zmysle zákona 343/2015 Z. z. (viď finančný limit pre nadlimitnú zákazku platný pre obstarávateľa).

Obstarávateľ realizuje toto obstarávanie postupom prieskumu trhu prostredníctvom výzvy na predkladanie cenových ponúk. Uvedený postup obstarávania zákon č. 343/2015 Z. z. neupravuje.

1. **Typ uzavretej zmluvy s úspešným uchádzačom**

 Výsledkom prieskumu trhu bude elektronická objednávka na základe výsledku prieskumu trhu, ktorá bude vystavená po vyhodnotení cenových ponúk. Požadovaná platnosť cenovej ponuky je 3 mesiace.

# Miesto dodania predmetu obstarávania

 V sídle dodávateľa na Kvačalovej ulici č. 2 v Žiline, kontaktná osoba pre dodanie tovaru: vedúci oddelenia automatizácie riadenia Ing. Zdenko Šimala, 041/5660146, zdenko.simala@dpmz.sk.

# Komplexnosť predmetu obstarávania

 Obstarávateľ nedelí predmet prieskumu na časti; obstarávateľ predpokladá nakúpiť 6 ks nových originálnych a nepoužitých stolových počítačov pre administratívne účely, skompletizovaných z požadovaných nových, originálnych a nepoužitých komponentov ako celok.

1. **PHZ:** Obstarávateľ predpokladá hodnotu obstarávaného tovaru v celkovej hodnote 5 600,00 € bez DPH.

# Opis predmetu obstarávania, technická špecifikácia a ďalšie požiadavky obstarávateľa

 Opis skompletizovaných stolových počítačov, ktorých komponenty musia obsahovať nižšie uvedené minimálne technické špecifikácie:

# aa) Minimálne technické parametre pre PC skrinku/bez zdroja:

* MIDI tower,
* USB3.0/audio konektory v čelnej časti skrinky
* 2 x 3.5“ horizontálne umiestnenie HDD
* zdroj umiestnený v hornej časti skrinky

*Parametre navrhovanej PC skrinky môžu sledovať charakteristiky*

*Micro YY-3902*

*USB 3.0x2/USB 2.0x2/HD-AUDIO/bez zdroja\**

# ab) Minimálne technické parametre pre zdroj:

* min. 450W, aktívne PFC
* tichý 12cm ventilátor s reguláciou otáčok
* účinnosť zdroja > 80%
* minimálna záruka 3 roky

*Parametre navrhovaného zdroja môžu sledovať charakteristiky*

*Fortron zdroj 400W HEXA + 400, PFC, PCI-E, menšie 80%\**

# ac) Minimálne technické parametre pre základnú dosku:

* Chipset AMD A320
* min. 1 x PCIe 3.0/2.0 x16
* min. 2 x PCIe 3.0/2.0 x1
* 4 x DIMM DDR4 2933/2667/2400/2133 MHz
* 10Gb/s M.2 support
* 6x USB (min. 2x USB 3.0)

- LAN chip (10/100/1000 Mbit)

* HDMI (VGA, DVI, D-Sub Port)
* minimálna záruka 3 roky

*Parametre navrhovanej základnej dosky môžu sledovať charakteristiky*

*ASUS MB Sc AM4 PRIME A320M-A*

*AMD A 320, 4xDDR4, VGA, mATX\**

# ad) Minimálne technické parametre pre procesor

* min. 4 fyzické jadrá, počet vláken 8
* min. frekvencia 3000MHz
* integrované grafické jadro
* TPD max 65 W

*Parametre navrhovaného procesora môžu sledovať charakteristiky*

*CPU AMD RYZEN 5 3400G, 4-core, 3.7 GHz (4.2 GHz Turbo), 6MB cache (2+4), 65W, socket AM4, Wraith Spire, Radeon RX VEGA11, BOX\**

# ae) Minimálne technické parametre pre pamäť:

* min. 16GB a 3000Mhz
* chladič
* min. záruka 10 rokov

*Parametre navrhovanej operačnej pamäte môžu sledovať charakteristiky*

*16GB DDR4 - 3000MHz CL16 Patriot Viper, kit 2x8 GB\**

# af) Minimálne technické parametre pre SSD disk:

* min. 500GB
* Sekvenčná rýchlosť: R/W - 2200/2000 MB/s
* min. záruka 5 rokov.

*Parametre navrhovaného SSD disku môžu sledovať charakteristiky*

*Kingston 500GB SSD A2000 M.2(R 2280MB/s; W 2000 MB/s))\**

# ag) Minimálne technické parametre pre HDD:

* min 1TB
* min. vyrovnávacia pamäť (Cache): 128MB
* 7200 ot/min
* min. záruka 5 rokov

*Parametre navrhovaného HDD môžu sledovať charakteristiky*

*WD GOLD WD1005FBYZ 1TB SATA/6Gb/s 128MB cache 7200 ot.\**

# ah) Minimálne technické parametre pre myš:.

* laserová myš s rozlíšením min. 3200dpi
* minimálna záruka 3 roky

*Parametre navrhovanej myši môžu sledovať charakteristiky*

*Dell Laser Wired Mouse – MS3220 - Black\**

# ai) Minimálne technické parametre pre klávesnicu:

* oddelené navigačné klávesy (šipky) od kláves Insert, Home, PageUp, Delete, End, PageDown
* farba čierna

Parametre navrhovanej klávesnice môžu sledovať charakteristiky

*CONNECT IT klávesnica štandard, USB, čierna, náhrada CL-58*\*

# aj) Minimálne technické parametre pre monitor:

* min. veľkosť 27", matný povrch, LED podsvietenie
* IPS, PLS, MVA, PVA
* HDMI a DVI alebo VGA
* 8bit hĺbka bez ditheringu
* ovládanie jasu bez použitia PWM
* rozlíšenie 1920x1080

*Parametre navrhovaného monitora môžu sledovať charakteristiky*

*27" BenQ GW2780\**

# ak) Minimálne technické parametre kábel:

* verzia HDMI 1.4
* min dĺžka 1,8m

*Parametre navrhovaného kábla môžu sledovať charakteristiky GEMBIRD Kábel HDMI 1,8m*\*

# al) Minimálne technické parametre pre operačný systém:

* min. verzia Windows na neplatený prechod na verziu Windows 10 Pro

*Parametre navrhovaného operačného systému môžu sledovať charakteristiky*

*Licencia OEM MS Windows 10 Pro 64Bit Slovak\**

**am) Parametre pre kancelárske aplikácie**: MS OFFICE Home and business 2019 SK ML

Použitie ekvivalentov v obstarávaní:

 V každom prípade opisu komponentu predmetu obstarávania, kde sú uvedené špecifikácie navrhovaných výrobkov, materiálov alebo zariadení (prípadne je použitý odkaz na konkrétne katalógové číslo, konkrétnu značku, resp. výrobcu, či distribútora\* pokiaľ nebolo možné predmet zákazky alebo jeho súčasť opísať dostatočne presne a zrozumiteľne a kde nie je zároveň uvedený odkaz vo forme slovného spojenia „alebo ekvivalentný“) platí, že môže byť ponúknutý a bude akceptovaný aj iný ekvivalentný výrobok alebo materiál, ak má porovnateľné kvalitatívne alebo výkonnostné charakteristiky ako tie, ktoré uviedol obstarávateľ. Ak by uchádzač vyhodnotil, že týmto opisom by dochádzalo k znevýhodneniu alebo k vylúčeniu určitých uchádzačov alebo výrobkov, alebo že tento predmet súťaže nie je opísaný dostatočne presne a zrozumiteľne, tak vo svojej cenovej ponuke môže uchádzač ponúknuť predmet zákazky plne funkčne ekvivalentný, ktorý spĺňa kvalitatívne požiadavky na rovnakej a/alebo vyššej úrovni, ako je uvedené v tejto výzve na prieskum trhu, **túto skutočnosť však musí preukázať uchádzač**. Ponúknutý ekvivalent tovaru nesmie znemožniť, resp. obmedziť funkcionalitu celého systému, ktorý pozostáva z obstarávaných komponentov predmetu obstarávania a ktorý predstavuje funkčný celok. Ekvivalenty komponentov predmetu zákazky musia byť navzájom kompatibilné pre zostavu celého funkčného počítača a musia poskytovať požadované charakteristiky pre počítače obstarávateľa.

**Ďalšie podmienky obstarávateľa:**

Obstarávateľ požaduje na tovar zákonnú záručnú lehotu podľa legislatívy Slovenskej republiky, avšak pri komponentoch podľa ods.10 tejto výzvy: ab) zdroj, ac) základná doska, ae) pamäť, af) SSD disk, ag) HDD a ah) myš obstarávateľ uviedol vyšší číselný údaj pre požadovanú záruku. Dodržanie požadovanej dĺžky lehoty na vybrané komponentov bude uchádzač deklarovať vo svojej cenovej ponuke v Tabuľke č. 1.

Predmet zákazky bude dodaný skompletizovaný a zabalený spôsobom, aby pri jeho preprave nedošlo k poškodeniu. Dodanie tovaru od vystavenia a zaslania elektronickej objednávky je 7 pracovných dní, resp. podľa dohody.

**Podmienky fakturácie:**

* obstarávateľ (objednávateľ) sa zaväzuje uhradiť predávajúcemu (úspešnému uchádzačovi) cenu za 6 stolových počítačov uvedenú v Tabuľke č. 1 – Ocenenie služby, formou bezhotovostného platobného styku na číslo účtu poskytovateľa na základe faktúry vystavenej poskytovateľom. Číslo účtu v tvare IBAN bude uvedené na Prílohe č. 1 k cenovej ponuke,
* platba faktúry bude s dobou splatnosti 14 dní od jej doručenia vecne a formálne správne vystavenej faktúry,
* právo na zaslanie faktúry vzniká poskytovateľovi po dodaní tovaru,
* poskytovateľom predložená faktúra musí obsahovať náležitosti v zmysle zák. č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať tiež číslo elektronickej objednávky. V prípade, že faktúra nebude obsahovať všetky náležitosti daňového dokladu alebo nebude obsahovať potrebné prílohy alebo tieto prílohy budú obsahovať nesprávne údaje alebo nebude obsahovať číslo objednávky, objednávateľ má právo vrátiť faktúru opravu alebo doplnenie. Poskytovateľ túto faktúru podľa charakteru nedostatkov buď opraví alebo vystaví novú faktúru, s tým, že nová lehota splatnosti začne plynúť dňom doručenia opravenej faktúry objednávateľovi,
* povinnými prílohami faktúry bude dodací list.

Obstarávateľ (objednávateľ) je platiteľom dane z pridanej hodnoty (DPH).

# Vysvetľovanie

V prípade potreby obstarávateľ poskytne záujemcom vysvetlenie k predmetu obstarávania. Záujemca odošle svoje otázky e-mailom na viera.blanarova@dpmz.sk v termíne do **12.10.2020**. Spätná odpoveď bude doručená e-mailom do 2 pracovných dní od prijatia otázky.

# Cena a spôsob určenia ceny

Cena v cenovej ponuke za tovar musí byť stanovená podľa 3 zákona č. 18/1996 Z. z. o cenách a vyhlášky MF SR č. 87/1996 Z. z

Uchádzač (platca DPH) uvedie cenu celkom v zložení: cena v EUR bez DPH, sadzba v % a výška DPH, cena spolu (vrátane DPH) a takto ju uvedie **do Tabuľky č. 1.** Uchádzač uvedie, či je alebo nie je platcom DPH a upozorní na túto skutočnosť vo svojej cenovej ponuke v Prílohe č. 1.

Do nákladov uchádzača na dodávku tovaru budú zahrnuté všetky náklady, ako sú náklady na skompletizovanie komponentov do funkčného stolového počítača, dopravu, naloženie a vyloženie tovaru, poistenie, clá a dane. Náklady budú v cenovej ponuke zohľadnené a navrhnuté tak, aby výsledná cena v cenovej ponuke bola konečná.

Pri realizácii dodávky s úspešným uchádzačom bude táto cena kúpnou cenou a na faktúre za tovar nebude uvedená iná ďalšia suma, ktorá navyšuje cenu tovaru.

# Kritériá na vyhodnotenie cenových ponúk

Uchádzač v prieskume trhu predloží svoju cenovú ponuku vyplnením prislúchajúcej **Tabuľky č. 1 – Cenová ponuka na stolové počítače pre administratívne účely.** U všetkých položiek v tabuľke musí byť uvedený názov a špecifikácia komponentu, z ktorého sa stolový počítač skladá, jednotková cena za každý komponent, cena za skompletizovaný jeden stolový počítač, cena celkom za 6 kusov skompletizovaných stolových počítačov, podpis oprávnenej osoby a dátum.

Ceny všetkých tovarov budú zaokrúhlené na 2 (dve) desatinné miesta (metódou zaokrúhľovania EXCEL). Za cenu sa nepovažuje hodnota 0,0000 €.

Jediným kritériom na vyhodnotenie ponúk je **najnižšia cena celkom na celý predmet súťaže**,

 t.j. cena za dodanie 6 kusov nových, originálych a nepoužitých skompletizovaných stolových počítačov.

V prípade, ak bude predložená iba jedna cenová ponuka, hodnotiace kritériá sa nebudú uplatňovať.

Obstarávateľ oznámi úspešnému uchádzačovi, že jeho návrh bol úspešný a bude mu zaslaná záväzná elektronická objednávka.

# Podmienky účasti v prieskume

Uchádzač musí byť oprávnený dodať predmet obstarávania, nesmie mať uložený zákaz účasti vo verejnom obstarávaní. S podmienkami výzvy sa musí dostatočne oboznámiť, a deklarovať, že s nimi súhlasí; pre vysvetlenie nejasností podmienok výzvy má uchádzač možnosť využiť inštitút kladenia otázok.

Oprávnenosť uchádzač preukazuje predložením:

1. Aktuálne platný doklad oprávňujúci uchádzača dodávať tovar, ktorý je predmetom obstarávania. Takýmto dokladom je výpis zo živnostenského registra, alebo obchodného registra*, resp. ekvivalentného registra v krajine sídla hospodárskeho subjektu), ktorý nemusí byť úradne overený*

 Doklad uchádzač predloží ako scan vo forme .pdf spolu s cenovou ponukou.

 Usmernenie pre hospodárske subjekty:

 *V prípade, že uchádzač je zapísaný v Zozname hospodárskych subjektov, ktorý vedie Úrad pre verejné obstarávanie (podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov) doklad podľa bodu 8.2. nepredkladá a na túto skutočnosť upozorní v ponuke.*

 *Nakoľko obstarávateľ je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov v znení neskorších predpisov (zákon proti byrokracii), týmto oznamuje hospodárskym subjektom (záujemcom/uchádzačom) so sídlom na území Slovenskej republiky, že v zmysle vyššie cit. zákona tieto subjekty nemusia predkladať požadovaný doklad podľa bodu 8.2 tejto výzvy, nakoľko si ho obstarávateľ dokáže zabezpečiť a skutočnosti overiť v príslušnom informačnom systéme verejnej správy.*

1. Zoznamom dodávok rovnakého alebo podobného charakteru, ako je predmet obstarávania, za obdobie posledné tri roky predchádzajúce vyhláseniu súťaže alebo za obdobie, za ktoré je dostupné. Pre účely splnenia tohto bodu výzvy obstarávateľ dáva k dispozícii editovateľnú Prílohu č. 4, v ktorej uchádzač doplní požadované údaje.

# Spôsob a miesto podávania návrhov

Elektronickou poštou (e-mailom). Uchádzač odošle svoju cenovú ponuku na

adresu viera.blanarova@dpmz.sk v určenej lehote.

Ponuka uchádzača bude obsahovať:

1. Dokumenty podľa bodu 14. Uchádzač dokument 14a) zašle ako scan dokument do formátu pdf., na ktorom bude podpis a pečiatka oprávnenej osoby uchádzača. V doklade 14b) uchádzač doplní požadované údaje a zašle ako scan dokument do formátu pdf., na ktorom bude podpis a pečiatka oprávnenej osoby uchádzača.
2. Identifikačné údaje uchádzača – Príloha č. 1 (Krycí list). Uchádzač do dokumentu doplní požadované údaje a zašle podpísaný a opečiatkovaný scan dokumentu do formátu pdf., na ktorom bude podpis a pečiatka oprávnenej osoby uchádzača.
3. Čestné vyhlásenie, že uchádzač nemá zákaz účasti vo verejnom obstarávaní – Príloha č. 2 . Uchádzač zašle doplnený, podpísaný a opečiatkovaný scan dokumentu do formátu pdf., na ktorom bude podpis a pečiatka oprávnenej osoby uchádzača.
4. Čestné vyhlásenie, že uchádzač súhlasí s podmienkami výzvy na prieskum trhu, je dôkladne oboznámený s celým obsahom výzvy, vrátanej jej príloh – Príloha č. 3. Uchádzač zašle doplnený, podpísaný a opečiatkovaný scan dokumentu do formátu pdf., na ktorom bude podpis a pečiatka oprávnenej osoby uchádzača.
5. Cenovú ponuku na stolové počítače pre administratívne účely -vyplnenú Tabuľka č. 1 vo všetkých požadovaných položkách a podpísanú oprávnenou osobou uchádzača, na ktorej bude pečiatka a dátum. Uchádzač zašle scan dokumentu do formátu pdf. Zároveň zašle túto Tabuľku č. 1 v editovateľnom formáte .xlsx.

V cenovej ponuke budú uvedené ceny podľa podmienok bodu 12 tejto výzvy. Súčet cien za všetky položky, uvedená ako cena celkom v € bez DPH za 6 ks stolových počítačom, je hodnotiacim kritériom.

Podmienkou zaradenia ponuky uchádzača do vyhodnotenia na základe hodnotiaceho kritéria je zaslanie všetkých požadovaných dokumentov e-mailom na adresu viera.blanarova@dpmz.sk.

Pre účely podávania návrhov obstarávateľ na svojej webovej stránke zverejnil pri výzvu a jej dokumenty, ako aj požadované dokumenty v editovateľnej verzii a uchádzač si ich môže stiahnuť.

# Lehoty

Lehota na predloženie cenových ponúk uplynie **19.10.2020o 14,00** hod a cenové ponuky je potrebné elektronicky zaslať podľa bodu 15. v uvedený dátum, vrátane.

Lehota na vyhodnotenie vybraného návrhu uplynie 22.10.2020.

1. **Požadovaná platnosť cenovej ponuky**: 3 mesiace od lehoty na predloženie cenových ponúk.

# Komunikácia a jazyk

Obstarávateľ určil v tomto obstarávaní spôsob komunikácie elektronickou poštou (e-mailom) v slovenskom alebo v českom jazyku. Cenová ponuka a doklady v nej predložené budú predložené v slovenskom alebo v českom jazyku. Doklady predložené v iných jazykoch ako slovenský a český musia byť predložené v pôvodnom jazyku uchádzača a zároveň musí byť preložený ich úradný preklad do štátneho jazyka obstarávateľa.

# Doplňujúce informácie

* Všetky výdavky a náklady spojené s prípravou a predkladaním ponuky znáša záujemca o zákazku bez finančného nároku voči obstarávateľovi a to bez ohľadu na výsledok prieskumu trhu.
* Obstarávateľ si vyhradzuje právo nevybrať ani jednu z cenových ponúk v prípade neobvykle vysokých ponukových cien uchádzačov a zrušiť postup zadávania zákazky v prípade, ak všetky ponuky prekročia výšku finančných prostriedkov, ktorú môže obstarávateľ použiť na financovanie predmetu zákazky. Tiež si vyhradzuje právo zrušiť obstarávanie alebo zmeniť podmienky obstarávania v ktorejkoľvek časti obstarávania.
* Obstarávateľ si vyhradzuje právo zrušiť obstarávanie alebo zmeniť podmienky obstarávania predmetu zákazky, ak sa zmenili okolnosti , za ktorých bol prieskum trhu začatý, alebo môže prieskum trhu zrušiť, pokiaľ bola obstarávateľovi predložená iba jedna cenová ponuka, resp. ak iba jedna cenová ponuka splnila všetky požiadavky obstarávateľa uvedené vo Výzve na predkladanie ponúk.
* Uchádzači nemajú nárok na náhradu nákladov spojených s účasťou v prieskume trhu.
* Cenové ponuky uchádzačov sa nevracajú, ostávajú k dispozícii obstarávateľa na archiváciu
* Obstarávateľ má za to, že sa poskytovateľ predložením svojej cenovej ponuky s podmienkami prieskumu trhu dôkladne oboznámil, porozumel im a súhlasí s nimi.
* Uchádzač predložením svojej cenovej ponuky berie na vedomie, že obstarávateľ je povinnou osobou pri zverejňovaní informácií o obstarávaní, ako aj zverejňovaní informácií o výsledku obstarávania, o cenách v obstarávaní a o identifikačných údajoch uchádzačov v obstarávaní.

Prílohy výzvy:

Príloha č. 1 – Identifikačné údaje uchádzača

Príloha č. 2 - Čestné vyhlásenie

Príloha č. 3 – Čestné vyhlásenie

Príloha č. 4 - Zoznam dodávok

Tabuľka č. 1 – Cenová ponuka

# V Žiline 7.10.2020

# Výzvu na prieskum trhu vypracovala: Mgr. Viera Blanárová , odd. VO .........................................................

# Za technický opis predmetu obstarávania zodpovedá: Ing. Zdenko Šimala,

# vedúci odd. informatiky a automatizácie riadenia : ........................................................

# Výzvu schvaľuje a súhlasí so zverejnenie výzvy : ........................................................

# Ing. Peter Ďurkovský, vedúci odd. VO